ছাত্র রাজনীতি নিয়ে অনেক বিতর্ক তৈরী হয়েছে এদেশে। তার কারন আছে নিশ্চয়ই। কিন্ত এই রাজনীতি বন্ধ করা উচিত কি উচিত না, কিংবা, কোন রাজনৈতিক দলের সাথে এদের যুক্ত থাকা উচিত কি উচিত না, এই বিষয়ে এখন এমন এক সময় চলছে যে, এক কথায় হাঁ বা না উত্তর দিয়ে আলোচনা চালানো মুশকিল। কারন এই পরিস্থিতি তৈরী করা হয়েছে, কয়েক দশক জুড়ে। ফলে, এই আলোচনাও জরুরী। কারন, দেখছি আমরা, এই দেশটা ভেঙ্গে পড়ছে সবার চোখের সামনে দিয়ে। ঠিক সেই টাইটানিক জাহাজের মত, দেখছি সবাই, কিন্ত কিছু করতে পারছি না সেইভাবে।